《古诗》
清代·柯煜

小智欲求道，得失常相因。如镜不莹背，如烛不耀晨。

镜烛岂不朗，操舍还由人。荡荡至人出，羲阳彻八坤。

浮云绝蔽亏，万古光华新。总总六合间，万物各有我。

臆见苟未除，名理动相左。譬彼迎嘉宾，重门反深锁。

宕胸生虚明，灼然胜观火。

作者简介：（1666—1736）清浙江嘉善人，字南陔，号实庵。雍正元年进士。官湖北宜都知县，改衢州府教授。尝充《明史》纂修官。工诗词骈文。有《石庵樵唱》、《月中箫谱词》。